Лилия Гомәрова

**Гомәрова Лилия Салават кызы** (16 декабрь 1976 ел) — Башкортстан Республикасының һәм Россия Федерациясенең дәүләт һәм җәмәгать эшлеклесе, галим-педагог. 2012-2014 елларда Башкортстан Премьер-Министры урынбасары, 2014 елдан Россия Федерациясенең Федераль Җыелышының Федерация Советында Башкортстан Республикасы дәүләт власте башкарма комитеты вәкиле. 2019 елдан Федерация Советының фән, мәгариф һәм мәдәният комитеты рәисе (2014―2019 елларда комитет рәисенең беренче урынбасары). Педагогия фәннәре кандидаты.

## Тормышы һәм хезмәт эшчәнлеге
Лилия Салават кызы Гомәрова 1976 елның 16 декабрендә Башкорт АССРның (1992 елдан Башкортстан Республикасы) Учалы шәһәрендә туган. 1994 елда Башкорт дәүләт педагогия университетының педагогика һәм психология факультетын тәмамлаган. Хезмәт эшчәнлеген шул ук елда Учалы шәһәренең 10 нчы урта мәктәбендә педагог-психолог, психология укытучысы булып башлый. 2001 елда Учалы шәһәре һәм районы хакимиятенә белгеч итеп эшкә чакырыла һәм 2007 елга кадәр анда район башлыгының социаль мәсьәләләр буенча урынбасары вазифасына кадәр хезмәт юлы үтә.

2007 елда Башкортстан Хөкүмәте Аппаратына эшкә үрләтелә һәм анда 2010 елга кадәр социаль үсеш, сәламәтлек саклау, хезмәт һәм халык мәшгульлеге бүлеге мөдире була.

2010-2011 елларда Башкортстан Республикасында Бала хокуклары буенча вәкил.

2011-2012 елларда Башкортстан Дәүләт Җыелышы — Корылтай рәисе урынбасары.

2012-2014 елларда Башкортстан Премьер-Министры урынбасары.

2014 елдан Россия Федерациясенең Федераль Җыелышының Федерация Советында Башкортстан Республикасы дәүләт власте башкарма органы вәкиле. Федерация Советының Мәгариф, фән һәм мәдәният буенча комитет рәисенең беренче урынбасары.

2019 елдан Федерация Советының фән, мәгариф һәм мәдәният комитеты рәисе.

Лилия Гомәрова — педагогика фәннәре кандидаты. Ул шулай ук Башкортстан Республикасы Башлыгы каршындагы Башкортстан дәүләт хезмәте һәм идарә итү академиясен (русча БАСУ) «юриспруденция» һөнәре буенча тәмамлаган.

## Федерация Советындагы эшчәнлеге
Федерация Советының Мәгариф, фән һәм мәдәният буенча комитеты рәисенең беренче урынбасары вазифасын башкарган Лилия Гомәрова Россия күләмендә үтә торган төрле чараларда актив катнаша.
* Шундый ук максатлар белән ул Башкортстанда да еш була
* Федерация Советының Фән, мәгариф һәм мәдәният комитеты рәисенең беренче урынбасары, Башкортстаннан сенатор Лилия Гомәрова 1 октябрьдән 5-нә кадәр узган «Сочи-2015» Халыкара инвестиция форумы эшендә катнаша.
* «Parlamentarium» гыйльми бәхәс клубы эшчәнлегенә ярашлы, Федерация Советының Фән, мәгариф һәм мәдәният комитеты рәисенең беренче урынбасары, Башкортстаннан сенатор Лилия Гомәрова Башкорт дәүләт хезмәте һәм идарә итү академиясе укытучылары һәм студентлары белән очраша.
## Җәмәгать эшчәнлеге
* 2015 елның 18 декабрендә Башкортларның федераль милли-мәдәни автономиясе советы рәисе итеп сайлана.
## Вакытлы матбугаттагы чыгышлары, аның белән интервьюлар
* Лилия Гумерова: «В Послании Президента обозначены задачи социально-гуманитарный сферы в борьбе с терроризмом» — «Башинформ» мәгълүмат агентлыгы, 2015, 3 декабрь.
## Мактаулы исемнәре һәм башка бүләкләре
*  II дәрәҗә «Ватан алдындагы казанышлары өчен» ордены медале (2018)
* Башкортстан Республикасының Мактау грамотасы (2015).
* 2022 ― Дуслык ордены (РФ) 
## Искәрмәләр

## Чыганаклар

* Совет Федерации Федерального Собрания Российской Федерации. Официальный сайт
* Кто есть кто в Республике Гербы 

## Сылтамалар

* 
* 
* Лилия Гумарова: «Өфедәге «Елмаю-2015» операциясе бер нинди санкцияләр да Россиянең чит илләр белән бәйләнешләрен юкка чыгара алмавын исбатлады» — «Башинформ» мәгълүмат агентлыгы, 2015 ел, 31 август
* [СПИСОК награжденных государственными награда Российской Федерации и Башкортостан Республикасы](http://glavarb.ru/upload/iblock/%D0%A1%D0%BF%D0%B8%D1%81%D0%BE%D0%BA%20%D0%BD%D0%B0%D0%B3%D1%80%D0%B0%D0%B6%D0%B4%D0%B5%D0%BD%D0%BD%D1%8B%D1%85%20(09.10.2015).pdf)

Төркем:II дәрәҗә «Ватан алдында казанышлар өчен» орденының медале белән бүләкләнгәннәр
Төркем:Педагогика фәннәре кандидатлары
Төркем:Бердәм Россия фиркасе әгъзалары
Төркем:Сәясәтче хатын-кызлар
Төркем:Башкортстан хөкүмәте әгъзалары
Төркем:Башкорт дәүләт педагогия институтын тәмамлаучылар
Төркем:Википедия:Викимәгълүмат элементы параметрларына өстенлек бирелгән мәкаләләр
Төркем:Әлифба буенча шәхесләр
Төркем:1976 елда туганнар
Төркем:16 декабрь көнне туганнар
Төркем:Страницы с непроверенными переводами
Төркем:Шәхесләр:Украинадагы низаг аркасында шәхси санкцияләргә дучар булганнары
Төркем:Дуслык ордены (Россия) кавалерлары